Document ID: 31989R0791

NEUVOSTON ASETUS (ETY) N:o 791/89,
annettu 20 päivänä maaliskuuta 1989,
puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjan ja erityisesti siihen liitetyssä puuvillaa koskevassa pöytäkirjassa N:o 4, sellaisena kuin se on viimeksi muutettuna asetuksella (ETY) N:o 4006/87(1), olevan 9 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 2169/81(2), sellaisena kuin se on viimeksi muutettuna asetuksella (ETY) N:o 2261/88(3), 4 artiklan 3 kohdassa säädetään, että puuvillan, josta siemenet on poistettu, maailmanmarkkinahinta määritetään Kreikassa määritellylle tuotteelle; Espanjan liittymisen vuoksi olisi poistettava tämä viittaus Kreikan erityiseen tilanteeseen ja korvattava se kansainvälisessä kaupassa käytettävällä määritelmällä,
mainitun asetuksen 5 artiklan 2 kohdan mukaan tukihakemus voidaan jättää ennen valvontaanasettamista koskevan hakemuksen jättämistä; tukijärjestelmän moitteettoman toiminnan varmistamiseksi olisi säädettävä, että tässä tapauksessa tukihakemus voidaan hyväksyä ainoastaan, jos annetaan vakuus, jolla varmistetaan valvontaanasettamista koskevan hakemuksen jättäminen määräajassa, ja
asetuksella (ETY) N:o 1964/87(4) säädetyn, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisen johdosta olisi asetuksen (ETY) N:o 2169/81 6 artiklan 4 kohta ja 7 artiklan 1 kohta mukautettava,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2169/81 seuraavasti:
1) Poistetaan 4 artiklan 3 kohdasta sanat "Kreikassa määriteltyä".
2) Lisätään 5 artiklan 2 kohtaan alakohta seuraavasti:
"Jos tukihakemus jätetään ennen valvontaanasettamista koskevaa hakemusta, tukihakemus voidaan hyväksyä ainoastaan, jos annetaan riittävä vakuus, jolla varmistetaan valvontaanasettamista koskevan hakemuksen jättäminen määräajassa."
3) Poistetaan 6 artiklan 4 kohdasta ilmaisu "1 kohdan".
4) Korvataan 7 artiklan 1 kohta seuraavasti:
"1 Ennen kunkin markkinointivuoden loppua on määritettävä tämän markkinointivuoden tosiasiallinen tuotanto 11 artiklan 1 kohdassa säädettyä menettelyä noudattaen, ottaen huomioon määrät, joille tukea on haettu."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 2 kohtaa sovelletaan kuitenkin 1 päivästä toukokuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1989.

Labels: 7
17
19
5